Նա կտրուկ ոտքի կանգնեց։ Կանաչ բազկաթոռի ոտքերը ճռնչացին մարմարյա հատակի վրա։ Նա կանգնեց Անատոլիայի մեծադիր քարտեզի առջև, որը գծել էին գերմանացի քարտեզագիրները։ Մգացված գոտիները լեռների պատրանք էին ստեղծում։ Ռըզայի հայացքը հետևեց գետերի հոսանքին, կանգ առավ քաղաքների և գյուղերի անվանումների վրա, զննեց հովիտները և անցավ սարահարթերի վրայով, կարծես վախենալով հայտնաբերել փախուստի մեջ գտնվող տղամարդուն։